दिल्ली पुलिस की स्पेशल सेल ने उसे मुंबई से गिरफ्तार किया। तब वह एक खूंखार अपराधी बन चुका था। उत्तरप्रदेश पुलिस के अनुसार 90 के दशक में वाराणसी पहुंचा। उसका परिचय एक छात्र नेता अनिल ङ्क्षसह से हुआ जिस पर अनेक आपराधिक मामले थे। वह आगे चल कर वाराणसी में डिप्टी मेयर बना और मुन्ना बजरंगी उसका शैडो। धीरे-धीरे उसका परिचय कृपा चौधरी से हुआ। उन दिनों यह एक बड़ा नाम था और मुख्तार अंसारी उसी की देखरेख में अपराधी और राजनेता बन रहे थे। करीब दस साल ये सहयोगी रहे। एक दशक में वाराणसी-जौनपुर में इन्होंने न जाने कितनी हत्याएं की। अंसारी ने बजरंगी का इस्तेमाल अपने प्रतिद्वंद्वियों की हत्या कराने में कभी किया। अंसारी को रेलवे और सरकारी महकमों से कांट्रैक्ट दिलाने में भी बजरंगी ने खासी मदद की। स्थानीय व्यापारियों और कोयला बाज़ार से वसूली भी जारी रही।